A cserepet és fémet is vitték volna
A tetőcserepeket bontották, amikor a szegedi rendőrök tetten érték őket.
A szegedi Remény utcában érték tetten a két férfit a rendőrök – tájékoztatta a Szeged24-et Szenti Szabolcs, a Csongrád Megyei Rendőr-főkapitányság sajtószóvivője.

Az egyenruhások az ingatlan egyik szobájában fogták el a két férfit, miközben fémlemezeket pakoltak.

A 32 éves J. Krisztián és a 36 éves J. Mátyás tagadta, hogy lopni mentek. Azt vallották, hogy fogalmuk sincs arról, hogyan kerültek a házba. Ott aludtak, amikor a rendőrök felébresztették őket.

Ellenük lopás vétsége kísérletének megalapozott gyanúja miatt indult büntetőeljárás.
cserepek